বাঁধটি রক্ষা করা না গেলে স্মরণ কালের ভয়াবহ বিপদ দেখা দেবে। তিস্তার পানি সামনের মানাস নদীতে একাকার হয়ে যাবে। পানি এসে ঠেকবে রংপুর শহর রক্ষা বাঁধে। এতে গঙ্গাচড়া, লক্ষিটারী, মর্নেয়া, মানদরাই, রাজবল্লভ, রমাকান্ত,ছালাপাকসহ কাউনিয়া উপজেলার হারাগাছ এলাকার লক্ষাধিক মানুষ পানিবন্দী হয়ে পড়বে। তলিয়ে যাবে কয়েক হাজার হেক্টর আমন বীজতলা , উঠতি পাট , শাক সবজির আবাদ। হুমকির মুখে পড়বে রংপুর শহর রক্ষা বাঁধ।